PROIECT

DECIZIA ETAPEI DE ÎNCADRARE 
Nr.             din    .     . 2016

Ca urmare a solicitării de emitere a acordului de mediu adresate de CANCIU GHEORGHE, cu sediul în oraș Isaccea, str. Eroilor, nr. 32, înregistrată la APM Tulcea cu nr. 6735/23.06.2016,  în baza:
-	Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;
-	Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011,
autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2016, că proiectul CONSTRUIRE ANEXĂ GOSPODĂREASCĂ A EXPLOATAȚIEI AGRICOLE cu  amplasamentul în extravilanul orașului Isaccea, T57, P692/1, nr. cadastral 30911, conform certificatului de urbanism nr. 39/19.06.2015 emis de Primăria Orașului Isaccea, nu se supune evaluării impactului asupra mediului şi nu se supune evaluării adecvate.  
    
    Justificarea prezentei decizii:
I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1) Proiectul se încadrează în prevederile Hotărârii Guvernului nr. 445/2009, anexa nr. 2, pct. 1, litera a) – proiecte pentru restructurarea exploatațiilor agricole; 
2) Caracteristicile proiectului:

    a) Mărimea proiectului: 
Proiectul este o extindere a unui proiect existent fără depăşirea limitelor acestuia, utilizează terenul aflat în proprietatea privată a titularului,  nu se schimbă destinaţia terenului(folosinţa actuală și cea viitoare este de livadă);
Nu este necesară amenajarea de drumuri noi de acces sau schimbarea celor existente, amplasamentul având acces direct din E87 printr-o alee pietruită de 3 m lățime și 69 m lungime;
Proiectul este amplasat  pe o suprafaţă de 300 mp, din care construcţii 300 mp.
POT propus = 1,5 %, CUT  propus = 0,02
Proiectul prevede următoarele: 
- construirea unei hale cu  funcțiunea de magazie pentru depozitarea, ambalarea și livrarea merelor. Hala cu capacitatea de 30 tone, va avea o structură de rezistenţă alcătuită din arce metalice din țeavă OL cu diametrul de 80 mm, cu fundațiile din beton armat și învelitoare din tablă cutată montată pe rigle de lemn. Hala  va  avea o formă dreptunghiulară ( L=30 m, l=10 m) cu înălțimea maximă de 4,80 m și cu regim de înălțime parter, fără instalații electrice, sanitare sau termice.
- organizarea de şantier: se va asigura în incinta amplasamentului, fără a afecta livada existentă. Tehnologia de execuție este manuală 100 %. Se vor lua toate măsurile pentru diminuarea factorilor de poluare a mediului. Se vor monta panouri de avertizare pe drumurile de acces. Înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă. Se vor lua măsuri pentru evitarea pierderilor de pământ şi materiale de construcţie pe carosabilul drumurilor de acces. Se interzice depozitarea de pământ excavat sau materiale de construcţie în afara amplasamentului obiectivului.
 
.    b) Cumularea cu alte proiecte: - nu este cazul.

    c) Utilizarea resurselor naturale: - nu este cazul.

    d) Producția de deșeuri: deşeurile rezultate în timpul execuţiei lucrărilor sunt menajere şi pământ rezultat din săpătură. Deşeurile menajere vor fi depozitate temporar în pubele amplasate în incinta organizării de şantier, după care vor fi valorificate prin societăţi autorizate. Nu se vor depozita materiale şi echipamente pe sol, ci doar pe platforme special amenajate.

.  e) Emisiile poluante, inclusiv zgomotul și alte surse de disconfort: emisiile rezultate în perioada de execuție a lucrărilor, din surse mobile (mijloacele folosite la transportul materialelor) şi din lucrările efective realizate pentru executarea proiectului nu sunt semnificative

     f) Riscul de accident, ținându-se seama în special de substanțele și tehnologiile utilizate: minor.

 3) Localizarea proiectului:
    
    a) Utilizarea existentă a terenului: Amplasamentul proiectului este, conform Certificatului de Urbanism nr. 39/19.06.2015 emis de Primăria Orașului Isaccea, în extravilanul orașului Isaccea, T57, P692/1, nr. cadastral 30911, jud.Tulcea.

    b) Relativa abundență a resurselor naturale din zonă, calitatea și capacitatea regenerativă a acestora: - nu este cazul.

    c) Capacitatea de absorbție a mediului, cu atenție deosebită pentru: 
- zone umede - nu este cazul.
- zone costiere - nu este cazul.
- zone montane si cele împădurite - nu este cazul.
- parcurile și rezervațiile naturale - nu este cazul.
- ariile clasificate sau zonele protejate prin legislatia în vigoare, cum sunt: zone                     de protecție a faunei piscicole, bazine piscicole naturale și bazine piscicole                           amenajate, etc. - nu este cazul.
- zone de protecție specială, mai ales cele desemnate prin OUG nr.57/2007, cu modificările și completările ulterioare, zonele prevăzute prin Legea nr.5/2000, zonele de protecție instituite conform prevederilor Legii apelor nr.107/1996 cu modificările și completările ulterioare și HG. nr.930/2005 - nu este cazul.
- ariile în care standardele de calitate a mediului stabilite de legislație au fost deja depășite - nu este cazul.
- ariile dens populate - nu este cazul.
- peisajele cu semnificație istorică, culturală și arheologică - nu este cazul.

4) Caracteristicile impactului potențial:
- extinderea impactului: local. 
- natura transfrontalieră a impactului - nu este cazul.
- mărimea și complexitatea impactului: fără impact semnificativ.
- probabilitatea impactului: redusă în cazul în care sunt respectate prevederile  proiectului.
- durata, frecvența și reversibilitatea impactului: în perioada de execuție a proiectului impactul asupra factorilor de  mediu va fi  temporar,  în perioada de exploatare va fi un impact redus.

5) Pe parcursul procedurii nu au fost înregistrate observaţii/comentarii din partea publicului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:
Amplasamentul nu este în arii protejate.

Condiţiile de realizare a proiectului:

a) - realizarea proiectului se va  face cu respectarea cerinţelor privind  protecţia mediului precum şi respectarea prevederilor documentaţiei care a stat la baza emiterii prezentei decizii: certificatul de urbanism nr. 39/19.06.2015 emis de Primăria Orașului Isaccea şi memoriul de prezentare. 
b) - materialele necesare executării lucrărilor propuse se vor depozita în locuri bine stabilite, amenajate corespunzător, în vederea prevenirii poluării solului şi/sau subsolului;
c) - nu se vor evacua nici un fel de deşeuri în alte locuri, decât în spaţiile special amenajate, pe categorii, iar eliminarea/valorificarea acestora se va face numai prin societaţi autorizate în acest sens; 
d) - utilajele folosite pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurator cu combustibil ori material lubrifiant direct sau indirect;
e) - este interzisă părăsirea incintei cu mijloacele de transport cu roţile/caroseria autovehiculelor încărcate de noroi, în vederea evitării antrenării acestuia pe drumurile publice;
f) - deşeurile rezultate din procesul de construire cuprind deşeuri inerte precum: pământ din excavaţii, moloz, pietre, material lemnos şi metalic. 
g) - se interzice depozitarea necontrolată a deşeurilor de orice fel atât în incinta obiectivului cât şi în vecinătatea acestuia;
h) - la finalizarea lucrărilor se va face nivelarea şi tasarea solului aducând terenul la starea iniţială;
i) - lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎşurare a lucrǎrilor;
j) - la finalizarea lucrărilor se va notifica în scris APM Tulcea şi GNM- Secretariatul CJ Tulcea  în vederea efectuării controlului de specialitate  pentru verificarea respectării prevederilor prezentei decizii şi a întocmirii procesului verbal care se anexează şi face parte integrantă din procesul verbal de recepţie la terminarea lucrărilor;
k) - titularul proiectului are obligaţia de a notifica în scris APM Tulcea despre orice modificare sau extindere a proiectului survenită după emiterea deciziei etapei de încadrare;

Proiectul propus nu necesită parcurgerea celorlalte etape ale procedurii de evaluare adecvată.
Prezenta decizie a etapei de încadrare este valabilă pe toată perioada punerii în aplicare a proiectului. 
Răspunderea pentru corectitudinea informaţiilor puse la dispoziţia autorităţii competente pentru protecţia mediului revine în totalitate titularului de proiect.
Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare. 

     DIRECTOR EXECUTIV
         			
Chim. Mirela Aurelia RAICU				

  

  ŞEF SERVICIU 
AVIZE, ACORDURI, AUTORIZAŢII
              Ing. Camelia MICU

Întocmit Mihăilă POP
Nr.AAA          /    .07.2016v